

**Karlovac, 11. veljače 2025.**

**Javni natječaj za financiranje projekata udruga**

**iz Proračuna Grada Karlovca za 2025. godinu**

(1) Grad Karlovac poziva udruge koje su programski usmjerene na rad u područjima ovog Natječaja.

(2) Udruge sukladno ovom Natječaju mogu prijaviti projekt na jedno od navedenih programskih područja:

* **Programsko područje 1 – Razvoj civilnog društva i podrška aktivnostima udruga**
* **Programsko područje 2 – Grad za mlade**
* **Programsko područje 3 – Razvoj poljoprivrede i zaštita od ambrozije**
* **Programsko područje 4 – Grad prijatelj djece**
* **Programsko područje 5 – Za okruženje bez nasilja**
* **Programsko područje 6 – Udruge proistekle iz Domovinskog rata**
* **Programsko područje 7 – Projekti i aktivnosti od interesa za grad Karlovac**

(3) Udruge mogu prijaviti projekt za sljedeće aktivnosti:

**3.1. Za Programsko područje 1 – Razvoj civilnog društva i podrška aktivnostima udruga**

* organiziranje edukacija, seminara, predavanja, tribina, sajmova i izložbi
* organiziranje radionica
* organiziranje susreta, natjecanja i drugih manifestacija
* unapređenje i promicanje prava potrošača
* skrb i zaštita zdravlja napuštenih životinja na području Karlovca poticanje udomljavanja, kontrole populacije

**3.2. Za Programsko područje 2 – Grad za mlade**

* aktivnosti obrazovanja i neformalnog obrazovanja, zapošljavanja i poduzetništva mladih
* aktivnosti informiranja, slobodnog vremena, kulture i stvaralaštva te volonterstva mladih
* aktivnosti iz područja mentalnog, seksualnog i reproduktivnog zdravlja te prevencije nasilja, ovisnosti i rizičnog ponašanja mladih
* organiziranje edukacija, seminara, predavanja, tribina i radionica za mlade
* organiziranje susreta, natjecanja, priredbi, koncerata, festivala i drugih manifestacija koje potiču aktivno sudjelovanje mladih

**3.3. Za Programsko područje 3 – Razvoj poljoprivrede i zaštita od ambrozije**

* edukacija građana
* aktivnosti uklanjanja i uništavanja ambrozije
* organizacija i promidžba rada udruga poljoprivrednih proizvođača
* zaštita i označavanje autohtonih poljoprivrednih/gastro proizvoda
* zaštita ruralnog područja grada Karlovca

**3.4. Za Programsko područje 4 – Grad prijatelj djece**

* aktivnosti usmjerene na organiziranje Karlovačkog vrtuljka,
* aktivnosti usmjerene na organiziranje Dječjeg tjedna, Dana igara, Međunarodnog dana obitelji,
* aktivnosti usmjerene na provedbu aktivnosti izvaninstitucionalnog odgoja i obrazovanja, građanskog odgoja, zdravlja, kulture, prevencije nasilja u djece, prevencije ovisnosti u djece, mentalnog zdravlja djece, humanitarnog djelovanja i podrške roditeljima
* aktivnosti usmjerene na rad Dječjeg gradskog vijeća
* aktivnosti usmjerene poticanju upoznavanju djece s pravima djeteta,
* aktivnosti usmjerene promicanju i razvoju volonterstva

**3.5. Za Programsko područje 5 - Za okruženje bez nasilja**

* aktivnosti usmjerene s ciljem prevencije i suzbijanja nasilja u obitelji, seksualnog nasilja, internet nasilja i dr. oblika nasilja te projekte koji su usmjereni na mentalno zdravlje kroz edukaciju djece i roditelja, a u svrhu organiziranja mobilnih timova za podršku žrtvama nasilja, provođenje edukacija i sl
* aktivnosti usmjerene na organizaciju besplatnih radionica za stjecanje znanja na računalu, pisanje zamolbi za traženje zaposlenja, i sl. kako bi potaknuli žene -žrtve nasilja, za aktivno uključivanje u svijet tržišta rada, bilo kroz traženje posla ili samozapošljavanje
* aktivnosti kojima se nastoji osvijestiti i senzibilizirati javnost o doprinosu koji svatko od nas može dati u borbi protiv svih oblika nasilja, prihvaćanjem tolerancije kao najviše vrijednosti zajedničkog života
* aktivnosti kojima se nastoje poticati mjere i programi za povećanje osjetljivosti sustava odgoja i obrazovanja (ranog, predškolskog, osnovnoškolskog i srednjoškolskog), u cilju izgradnje kulture nenasilja, posebno internet nasilja kao najvećeg izvora stresa kod djece, te poticanja i povećanja svijesti o važnosti prevencije nasilja u svim njegovim oblicima

**3.6. Za Programsko područje 6 - Udruge proistekle iz Domovinskog rata**

* organiziranje edukacija, seminara, predavanja, tribina
* obilježavanje značajnih datuma i važnih obljetnica
* organiziranje susreta, natjecanja, priredbi, koncerata, festivala i drugih manifestacija

**3.7. Za Programsko područje 7 - Projekti i aktivnosti od interesa za grad Karlovac**

* organiziranje susreta, natjecanja, priredbi, koncerata, festivala i drugih manifestacija

**Aktivnosti vezane za sport financiraju se Programom javnih potreba u sportu grada Karlovca te nisu obuhvaćene ovim javnim Natječajem.**

(4) Ukupno planirana vrijednost Natječaja za 2025. godinu je **70.000,00 €.**

**4.1.** Za financiranje **Programskog područja 1**, **Razvoj civilnog društva i podrška aktivnostima udruga** ovog Natječaja planiran je iznos od **12.000,00 eura.**

Najmanji iznos traženih sredstava za financiranje projekta je 400,00 eura, a najveći 1.000,00. eura. U ovom području planira se sklopiti najmanje 12, a najviše 30 ugovora o provedbi projekata.

**4.2.** Za financiranje **Programskog područja 2, Grad za mlade** ovog Natječaja planiran je iznos od **7.000,00 eura**.

Najmanji iznos traženih sredstava za financiranje projekta je 400,00 eura, a najveći 1.400,00. eura. U ovom području planira se sklopiti najmanje 5, a najviše 17 ugovora o provedbi projekata.

**4.3.** Za financiranje **Programskog područja 3, Razvoj poljoprivrede i zaštita od ambrozije** ovog Natječaja planiran je iznos **od 5.000,00 eura.**

Najmanji iznos traženih sredstava za financiranje projekta je 400,00 eura, a najveći 2.000,00. eura. U ovom području planira se sklopiti najmanje 2, a najviše 12 ugovora o provedbi projekata.

**4.4.** Za financiranje **Programskog područja 4, Grad prijatelj djece** ovog Natječaja planiran je iznos od **9.000,00 eura**.

Najmanji iznos traženih sredstava za financiranje projekta je 400,00 eura, a najveći 1.400,00. eura U ovom području planira se sklopiti najmanje 6, a najviše 22 ugovora o provedbi projekata.

**4.5.** Za financiranje **Programskog područja 5, Za okruženje bez nasilja** ovog Natječaja planiran je iznos od **5.000,00** **eura.**

Najmanji iznos traženih sredstava za financiranje projekta je 400,00 eura, a najveći 1.400,00. eura U ovom području planira se sklopiti najmanje 3, a najviše 12 ugovora o provedbi projekata.

**4.6.** Za financiranje **Programskog područja 6, Udruge proistekle iz Domovinskog rata** ovog Natječaja planiran je iznos od **20.000** **eura.**

Najmanji iznos traženih sredstava za financiranje projekta je 100,00 eura, a najveći 1.800,00. eura. U ovom području planira se sklopiti najmanje 11, a najviše 30 ugovora o provedbi projekata.

**4.7.** Za financiranje **Programskog područja 7,**  **Projekti i aktivnosti od interesa za grad Karlovac** ovog Natječaja planiran je iznos od **12.000,00** eura.

Najmanji iznos traženih sredstava za financiranje projekta je 100,00 eura, a najveći 1.000,00. eura. U ovom području planira se sklopiti najmanje 12, a najviše 25 ugovora o provedbi projekata.

(5) Natječaj je otvoren od **11. veljače 2025. do 13. ožujka 2025**.

(6) Svaka udruga može prijaviti i ugovoriti provedbu projekta u samo jednom od navedenih 7 programskih područja.

Ista udruga može biti partner na više projekata unutar prioritetnih područja Natječaja.

Prijavu projekta na Natječaj može podnijeti registrirana udruga koja je upisana u Registar udruga i djeluje najmanje jednu godinu na području grada Karlovca zaključno s danom objave Natječaja, koja je programski usmjerena na rad u programskim područjima, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora. Ostali uvjeti navedeni su u Uputama za prijavitelje.

Grad Karlovac će ishoditi dokaze od Ministarstva pravosuđa da se protiv odgovorne osobe u udruzi i voditelja projekta ne vodi kazneni postupak, odnosno da osobe ovlaštene za zastupanje nisu osuđivane za neko od kaznenih djela iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/2015, NN 37/2021).

Za osobe koja će u provedbi sufinanciranog projekta ili programa biti u kontaktu s djecom kao korisnicima projektnih aktivnosti, Grad Karlovac će od Ministarstva pravosuđa ishoditi podatke iz kaznene evidencije u svrhu zaštite prava i interesa djece.

Grad Karlovac će ishoditi potvrdu iz koje se vidi ima li udruga plaćena sva davanja prema Gradu Karlovcu i ustanovama odnosno tvrtkama u vlasništvu Grada Karlovca.

(7) Kako se može ostvariti prednost u financiranju projekta i tko nema pravo prijave na Natječaj detaljno je opisano u Uputama za prijavitelje za financiranje projekata udruga iz Proračuna Grada Karlovca za 2025.

(8) Prijedlozi projekata dostavljaju se isključivo putem aplikacije SOM natječaji, koja je zajedno s Uputama za prijavitelje, dostupna na mrežnim stranicama Grada Karlovca <https://www.karlovac.hr/>

**Rok za podnošenje prijava na Natječaj je 13. ožujka 2025.**

Postupak zaprimanja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj za financiranje projekata i programa udruga iz Proračuna Grada Karlovca za 2025.

Razmatrat će se samo projekti koji su pravodobno prijavljeni, te koji u cijelosti zadovoljavaju formalne uvjete Natječaja.

(9) Sva pitanja vezana uz ovaj Natječaj mogu se postaviti isključivo elektroničkim putem, slanjem upita na adresu elektronske pošte: udruge@karlovac.hr.

Za potrebe informiranja zainteresiranih udruga Grad Karlovac će informativnu radionicu na kojoj će predstaviti Javni natječaj za financiranje projekata udruga iz Proračuna Grada Karlovca za 2025. godinu održati 19. veljače 2025. u Velikoj vijećnici Grada Karlovca s početkom u 16 sati, te putem video prijenosa uživo na Youtube kanalu - Grad Karlovac.

Tijekom prijenosa sudjelovanje javnosti će se omogućiti i putem slanja primjedbi, mišljenja i prijedloga na e-mail udruge@karlovac.hr . Sadržaji e-mailova će se čitati na javnom izlaganju i na njih davati odgovori.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.